István Bibó

István Bibó (7. august 1911 Budapest – 10. mai 1979 Budapest) oli Ungari jurist, õigusteadlane ja poliitik.

István Bibó õppis Szegedi Ülikoolis õigus- ja riigiteadusi ning omandas doktorikraadi filosoofia alal. Seejärel õppis ta Viini Ülikoolis ja Genfi Ülikoolis ja sai doktorikraadi õigusteaduste alal. 

Alates 1940. aastast töötas ta advokaadina ja oli sotsioloogia õppejõud Szegedi Ülikoolis. Aastatel 1945–1946 oli ta tööl Ungari justiitsministeeriumis ja siseministeeriumis. 1945–1950 oli ta poliitikateaduste õppejõud Szegedi Ülikoolis ja 1947–1950 ühtlasi Budapestis asuva Ida-Euroopa Uurimisinstituudi asedirektor.István Bibó : ungarischer Rechtsphilosoph und Politiker; Dr. phil. et jur. Munzinger 

Oma kõige olulisemad tööd avaldas Bibó aastatel 1945–1947.István Bibó (August 7, 1911- May 10, 1979) Hungarian Spectrum

1950. aastal oli Bibó sunnitud oma ametikohtadelt tagasi astuma ja ta läks tööle Loránd Eötvösi Ülikooli raamatukokku.István Bibó, 1911–1979 rev.hu

3. novembril 1956 sai István Bibó Imre Nagy valitsuse riigiministriks.In Memoriam 1956: Wall Of Imre Nagy’s Cabinet Members Of The Council Of Ministers Of The People’s Republic Of Hungary Hungary Today

4. novembril 1956 protesteeris riigiminister István Bibó Ungari valitsuse ainsa kohale jäänud liikmena deklaratsiooniga Nõukogude okupatsiooni ja äsjaloodud vastasvalitsuse vastu. See toimus ajal, kui Ungari parlamendi hoone oli juba Nõukogude vägede käes, seal ringi kihutavad vene sõdurid pidasid teda administratiivtöötajaks, lubades tal oma kabinetist ja parlamendihoonest lahkuda.Päevasündmuste kroonika: 23. oktoober – 4. november Horisont, lisaväljaanne "Ungari 2006"

István Bibó arreteeriti 23. mail 1957 ja mõisteti 2. augustil 1958 eluks ajaks vangi. 1963. aastal vabanes ta amnestiaga vanglast. Seejärel töötas ta kuni 1971. aastani Ungari Statistikaameti raamatukogus.István Bibó, 1911–79 Biografisches Lexikon. Widerstand und Opposition im Kommunismus 1945-91

Viited

Kategooria:Ungari poliitikud
Kategooria:Ungari juristid
Kategooria:Genfi Ülikooli vilistlased
Kategooria:Sündinud 1911
Kategooria:Surnud 1979